Një anketë e re: Imazhi i Amerikës në botë ka pësuar rënie
Sipas studimit, rënia e imazhit të Shteteve të Bashkuara është më dramatike në tre vende: në Spanjë, në Rusi dhe në Indi 
. Andrew Kohut, drejtor i Qendrës Kërkimore Pew për Njerëzit dhe Shtypin, foli mjaft hapur kur njoftoi dje për gazetarët rezultatet e sondazhit të këtij viti. Kohut paralajmëroi se kjo prirje globale nuk do të jetë e lehtë të ndryshohet. ë. Një shumicë e njerëzve të anketuar, thotë ai, besojnë se administrata e Presidentit Bush nuk do t’i arrijë objektivat e saj në Irak. Kohut thotë se rënia e imazhit të Shteteve të Bashkuara është më dramatike në tre vende: në Spanjë, ku niveli i rënies ishte nga 41 në 23 përqind; në Rusi, nga 52 në 43 përqind dhe në Indi, nga 71 në 56 përqind. Ai tha se një nga zbulimet më interesante të anketës ishte fakti që në botë tani ka një ndërgjegjësim të madh lidhur me rrezikun e gripit të shpendëve. Nga të 15 vendet ku u bë anketimi, vetëm në dy vende – Pakistan dhe Kinë – përqindja e njerëzve që kishin dëgjuar për gripin e shpendëve ishte nën 95 përqind. Sipas zotit Kohut, shqetësimet më të mëdha janë në vendet aziatike. William Kristol, redaktor i revistës konservatore "The Weekly Standard," nuk është dakord me zotin Kohut. Ai thotë se rezultatet e studimit të organizatës Pew vështirë se mund të quhen katastrofike, madje as dramatike. Susan Rice, ish sekretare amerikane e shtetit për çështjet afrikane, shpreh mospajtimin e saj të fortë me këtë pikpamje. Ajo tërheq vemendjen se mesazhi i vërtetë që qendron pas këtij anketimi është siguria dhe bashkëpunimi. Analisti William Kristol, i cili herë pas here është një kritik i ashpër i Presidentit Bush, thotë se megjithë raportin e zymtë të paraqitur nga Andrew Kohut, kjo anketë nuk tregon se Shtetet e Bashkuara po gjejnë më pak bashkëpunim tek vendet e tjera se sa në të kaluarën kur shqetësimet e politikës së jashtëme ishin shumë më të thjeshta dhe më të lehta.